સુપ્રીમ કોર્ટે જણાવ્યું હતું કે, આગામી ડિસેમ્બર મહિનામાં આ અરજીની સુનાવણી હાથ ધરવામાં આવશે. સુનાવણી દરમિયાન અદાલતના સલાહકારે જણાવ્યું હતું કે, દાગી નેતાઓ વિરુધ્ધના અપરાધિક મામલાની સુનાવણી માટે દરેક જિલ્લામાં એક સેશન્સ કોર્ટ હોવી જોઈએ અને ઉપરોકત અપરાધિક મામલાની સુનાવણી માટે એક મેજિસ્ટ્રેટની નિમણુક કરવામાં આવવી જોઈએ. સરકાર તરફથી આવેલા સોલીસીટર જનરલ તુષાર મહેતાએ જણાવ્યું હતું કે, સરકારને જન પ્રતિનિધિઓ સાથે સંકળાયેલા અપરાધિક મામલાઓની ખાસ સુનાવણી કરવા માટે વિશે અદાલત રચવાનો કોઈ વાંધો નથી.